Home -- Aymara -- Perform a PLAY -- 125 (Deadly arrow 2)
125. Flechap antut-t’asinjja 2
Mayniquiw chek arsuñataquejj corajenïna. ¡Mayniqui 400 nayrakatana!
Micaías: “Rey Acab, Diosajj janiw aca muwasïw munquiti. Jan ist’catajja, jacañam apt’asisma.”
Acab: “¿Ist’ati? Micaíasajj nayan jiwañajj ärsu. ¡Anchhitpach carcelar jakomtanipjjam!”
Janipiniw rey Acabajj Diosar ist’añ muncänti. Amuyupan amtapajja Ramot ciudad catuntañ ucaquipinïnwa.
Qhititejj jan Diosar ist’quijja, jacañap apt’asispa. Acab reyin espianacapajja enemigon amtanacap yatjjatapjjatayna:
Espía: “Cunapachatejj Acab contra muwasipcätajja uqhamarac ejercitopampejja, janiw soldadonacar ariscapjjätati, jan ucasti reyïruw arcapjjäta.”
Ucampis Acabajj wali ch’iqhïnwa.
Acab: “Rey Josafat, nayajj yakhat ist’asï, ucampis jumajja, reyjam ist’ataquïscam. Uqhamaw mayac nnuwasir sarañani.”
Uqhamajj Josafat reyijj chict’ataw saräna.
Janiw amuycti. ¿Cunats Josafatajj Diosan arup jan ist’awayqui? Jupajj Diosampipinijjay amtanac lurirïchitaynajja…
Muwasiñajj wali ch’amänwa. Enemigojj reyiruquiw thakhascäna. ¿Amuyasmati cunas pasijj? Cunapachatejj enemigojj Josafatar reyjjäm ist’atjja, rey Acabäpachaw sapjjataynawa ucat arctapjjataynawa. Josafat art’asitaynawa. Jichhaw amuyasïna: Qhititejj jan Diosar casquijja, jacañap apt’asispa. Josafatajj jiwañ jac’ancänwa. Ucampisa Diosaw enemigonacar jaytayawayatayna.
Ucatjj mä soladow inar flechap antut-t’asinjja, rey Acabaruw kalpin wact’ayatayna. Jayp’urojj jiwawayjjänwa.
Jacañap apt’asi, cunalaycutejja janiw cunapachas Diosar ist’cataynati. Josafatarusti ucüruw waniwayi. ¿Amuyaspachati?
Qhititejj jan Diosar ist’quijja, jacañap apt’asispa. Rey Josafatajja iyaw sataynawa jan Diosamp sarañataqui. Wal pesayasïna.
Inas amigonacamampejj Diosar ist’aña uqhamarac jaysaña utjcchejja, ¡mä challwjam jawir contra saram! Cunsay mayninacajj amuyäscpan. ¡Diosar ist’am! ¡Diosar uñt’ir uqhamarac jupar muniri jakenacan arunacap ist’am!
Qhititejj jan Diosar cascchejja jacañap apt’asispa. Nayarojj Jupar casuñaw gustitu, cunalaycutejj yat’twa ucajj nayatac juc’amp sumawa.
Uñstirinaca: Parliri, Acab, Micaías, espía
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn